Вываз смецця на звалку — самы танны, але не самы дальнабачны спосаб утылізацыі. Таму многія краіны прыйшлі да высновы, што адзіным перспектыўным метадам вырашэння праблемы павінна стаць яго перапрацоўка. Тым больш, што ў складзе смецця 50% прыходзіцца на паперу і кардон, шкло, палімеры, металы і тэкстыль. Усё гэта — каштоўныя другасныя рэсурсы. А паколькі сартаванне — працэс працаёмкі і затратны, неабходна навучыцца адразу збіраць адыходы раздзельным спосабам, які ўкараняецца і ў Мядзеле. Ва ўсіх дваровых тэрыторыях горада ўстаноўлены кантэйнеры для збору шкла, пластыка, паперы.